text: VM-lodtrækning på Koldinghus
  18 marts 2015 kl. 09.10
  Koldinghus bliver rammen om lodtrækningen til pulje-inddelingen til VM i kvindehåndbold, der spilles i Kolding og tre andre danske byer til december.
  
  Forberedelserne til VM i kvindehåndbold 2015 er allerede godt i gang, og nu er datoen for lodtrækningen fastsat til den 24. juni 2015. På det tidspunkt er kvalifikationsspillet færdigspillet, og alle VM-deltagerne er kendt.
  Lodtrækningen bliver derfor på mange måder det egentlige startskud for slutrunden, og i samarbejde med Kolding Kommune har Dansk Håndbold Forbund fået mulighed for at afholde arrangementet på den stemningsfulde slotsruin, Koldinghus. Omgivelser der er velegnet til en lodtræknings-seance, der skal tv-transmitteres til mange lande.
  Se hør hvorfor lodtrækningen skal foregå netop på Koldinghus - varighed 30 sekunder:
  Fakta om VM:
  - VM spilles 5.-20. december- Danmark spiller alle kampe i Jyske Bank Boxen i Herning- Værtsbyerne er Herning, Kolding, Næstved og Frederikshavn- VM arrangeres under sloganet Heart of Handball- Billetsalget starter den 11. august.- Der er allerede åbnet et forsalg til kampene i Herning: dhf.dk/billetsalg
  
  